
Лингвоцветовата картина на света като част от езиковата картина на света 
отразява езиковите представи за цветовете, плод на психофизиологическия, но 
и на културно-историческия човешки опит. Цветът представлява амбивалентен 
езиков знак, в чиято семантична структура съжителстват денотативни и символни 
значения. Особеното място на цветовата лексика в езиковата система занимава 
оформилата се в последните десетилетия “лингвистика на цвета”, която разработва 
и прилага диференцирани подходи към проблематиката на цветообозначенията: 
еволютивен, когнитивен, лингвокултурологичен, семиотичен и т.н. (вж. напр. 
Tokarski 1995; Wierzbicka 1990, 1996; Алмалех 1997, 2006). 

Интересът към езиковата концептуализация на цветовете в отделните славянски 
езици не е нов, могат да се посочат и редица балканистични изследвания, насочени 
към търсене на особените етнокултурни кодове, скрити в цветообозначенията 
(вж. изследванията на Алмалех 1997; Петрова 2011; Асенова-Дукова 201). 

В настоящия доклад фокусираме върху етнохроматичната парадигма на червения 
цвят" като средство за тълкуване и оценка на човека и мястото му в света в три езика 
- български, руски и новогръцки. Основният интерес е насочен към аксиологичните 
възможности на лексемите за червено, обусловени от скритите смисли и асоциации, 
носени от тях. Не ни е известно цветовият концепт за червено да е бил конкретен 
обект на лингвистичен интерес в съпоставителен славяно-балкански план. 

Езиковият материал, върху който се базира изследването, се състои от лексеми със 
значение на червен цвят, повече или по-малко устойчиви словосъчетания, включващи 
прилагателни за червено или негови синоними, както и производни глаголи и 
причастия. Наблюдавамезначенията начервения цвят при конвенционални употреби, 
лексикалните и текстовите възможности на думите за червено да функционират със 


: Заедно с цветообозначенията за бяло и черно, червеното се отнася към основната триада термини 
за цвят в езиците (Вегіп- Кау 1969: 7). 

значения за нецвят. Езиковите данни са ексцерпирани основно от лексикографски 
източници (РБЕ, AKNE, Толковый словарь живого русского языка Даля, Крюрбс Ep. 
Елпош! Авакоб tç Mecorwvikýç Е пикис Ациодоос уроциотетос). Интересува ни преди 
всичко съотношението дума за цвят - значение за нецвят на думата за цвят. 

„Цветът на цветовете” - червеният цвят - разполага с мрежа от значения, една 
част от които са универсални, а други не само не съвпадат, но биват и противоре- 
чиви. Представлява интерес да се проследи етнохроматичната парадигма и да се 
потърсят проявите на езикова и културна специфика в езиковите концептуализации 
на червения цвят в разглежданите езици. 

Червеният цвят е един от малкото цветове, чиито названия в съвременните езици 
отвеждат към общ индоевропейски корен (срв. лат. ruber и rufus, стгр. вробрдс? от 
индоевр. *reudh-). Факт, който задължително трябва да се отбележи, е характерната 
за всички езици прототипична връзка с цвета на кръвта (Охрицкая 2012: 16, но вж. 
също така за шведски език Ріеігтак-Рогміѕ2 2007: 104). 

За гръцкия език е характерна опозицията книжовно /народно, стиловата дифе- 
ренциация? и разпределянето на функциите между двете основни прилагателни 
за червен цвят: вродрос (стгр. ёродрёс)* от индоевр. *reudh, и по-късното новогр. 
кӧкктуос [кӧКіпоѕ].5 Срв. в български и руски език език лексемата ‘румен’ ‘румяный’, 
от праславянското цветоозначение румен > *титёпъ < “гидтепъ, произв. от *rud- 
‘червен’ (Александрова 2007). 

Лексемата ‘червен’ като цветоозначение с различен фонетичен облик присъства 
във всички славянски езици и се извежда от праслав. *ёьгухепъ < * сьгуібі ‘оцветявам 
в червен цвят’ < *ёьгуь ‘червей’ (Фасмер 1986: 334, цит. по Александрова 2007), рус. 
‘червленой, ‘черёмный’. 

Прилагателното‘красный’ в руския език се появява през XVII-XVIII в. със значение 
„красив”, с произход от старославянската кратка форма ‘красьнъ, възникнала в 
общеславянския период и принадлежаща в различните славянски езици към думите 
със значение “красота”, “красив”, “слава” и т.н. (Охрицкая 2012: 15). 

И в трите разглеждани езика присъства синонимът бълг. “ален”, рус. ‘алый’, 
гр. “аМкос?, чието прототипично значение е свързано с огъня като еталон. 


2 По данни на Етошодоуко дєёіко тис Мос вАпикис удфосас (Babiniotis 2009: 501). 


з По-подробно по въпроса за разграничаването, определението и прагматичните значения на 
книжовно и народно равнище в гръцки език вж. Anastasadi-Simeonidi 2003. 


4 По данни на Егошо/око дєёікб тис Néaç е мрикис улбссос̧ (Babiniotis 2009: 501). 


5 Новогръцката лексема “«кокктуос възниква през елинистичната епоха и постепенно почти 
напълно измества древногръцкото ‘=роброс’. Извежда се от думата ‘коккос’ (зърно); вероятно среди- 
земноморска заемка, по-конкретно от зърната на вид дъб, от които се получава ярка червена багра. 


в За разпределението на лексемата по българската езикова територия вж. Александрова 2007. 


7 С тюркски (печенежки, по-вероятно кумански, но не и турски) произход: тур., крим.-тат. al, 
татар., казах., чагат., уйг. ал, туркм. аал „ален“. Думата е запазена като част от старобълг. лични 
имена: Алтимир, Елтимир (ХП-ХП в.), букв. „нажежено желязо“: http://bg.wiktionary.org/wiki. 


8 Открим.-тат. а] - “светлорозов” (Этимологический словарь русского языка М. Р. Фасмера). 

Червеният цвят се свързва с два прототипа - кръвта и огъня. Цветът-прототип 
е свързан с архаичните представи на човека и с понятията огън и светлина ие 
натоварен със сакрално и символично съдържание. Понятието за цвят се развива чрез 
семантизацията на най-типичните качества на предметите-еталони (прототипите) 
- огънят е червено-жълт и топъл, кръвта винаги е червена и топла (Алмалех 2006, 
2008; Wierzbicka 1990). Лексикографските тълкувания също маркират изведимостта 
на лексемите за червен цвят от двата еталона - кръвта и огъня. Наличието на два 
предмета-еталон е една от причините за „проблемите” при червения цвят и оправдава 
сложната семантичната тъкан на концепта „червено”: „Става ясно, че проблемът с 
червеното есложен, нотъкмо тази сложност илюстрира универсалиите, синонимията, 
антонимията в рамките на един цвят, схващан като категория” (Алмалех 2001: 105). 

В нецветовите значения на лексемите за цвят винаги присъства аксиологичен 
компонент. Оценъчната семантика се оформя на базата на физиологичното и пси- 
хологическото цветовъзприятие, на културно-исторически формираните символни 
значения на цветовете, от които произтичат и етнокултурните различия. Задължи- 
телната въгрешна антонимия, характерно отношение за всички цветове, най-ярко и 
константно присъства при червеното (Алмалех 2001: 123). Червеното е амбивалентен 
цвят, който има възможност да се асоциира и да концептуализира както положителни, 
така и отрицателни признаци. Представлява интерес констатирането на асиметрия 
при значенията, свързани с положителната или отрицателната оценъчност и тяхното 
съотношение в разглежданите езици. Разбира се, говорим винаги за значения, при- 
добивани в контекста и зависими от него, тъй като значенията за нецвят на термините 
за цвят възникват в контекста и са в пряка зависимост от него (Алмалех 2001: 132). 

Концептуалните признаци, извеждани от значенията на лексемите за червено, 
са на първо място различни характеризиращи външни и вътрешни черти, свързани 
с цвета на кръвта, които могат да бъдат натоварени както с положителни, така и с 
отрицателни конотации. 


1. Позитивно-оценъчни значения: 

Червеният цвят е показател за сила на емоциите, силно вълнение, страст, чувства 
с висок интензитет: ентусиазмът, възторгът, въодушевлението, ликуването, екзал- 
тацията, щастието са в тясна асоциативна връзка с червеното. Червеният цвят е 
прототипично свързан преди всичко с концепта „кръв”, осъзнава се като цвят на 
кръвта" (Wierzbicka 1996: 262). Приливът на кръв е физиологична реакция, която 
може да бъде предизвикана от положителни или отрицателни емоции. 


э От тур. а! по данни на ЕгоиоЛоу:кд Лев кд тпс Мос ей пикис уЛюсоас (Babiniotis 2009: 96). 


10 Освен символните значения на червеното, произтичащи от прототипичното му асоцииране 
с кръвта и огъня, съществува свързването на червения цвят с юга като посока на света. Според 
персийската и китайската системи за ориентиране, червеният цвят съответства на юг. Сериозно 
аргументираните хипотези на Ив. Добрев (1985: 199-201) разкриват следните значения: 
бълг. Червено море - Южно море 
рус. Червонная Русь (в летописите от ХУІ в.) - Южна Русия 
гр. ёроӨрӣ Өбласса - Червено море (Южно море) 


36 


ХРИСТИНА МАРКУ: 7Е57УТУ СУКУГО-МЕТООГА МБКТЕ ; 3/2014 


» 
1.1. Асоциативна връзка „червен – щастие, радост, доброта, добро 
бълг. червенея от радост, поаленявам от щастие, поруменявам от 


рус. 


тр. 


вълнение, от удоволствие 
раскраснеться от удовольствия, от радости 

красное солнышко (в значение на празничност, но и като доброжела- 
телно отношение към околните); Красное солнышко на белом свете 
черную землю греет.” 

красный денек (слънчев, хубав, който повдига настроението); 
красное словцо (остроумно, на място казано) 

Жить в добре да в красне, хорошо иво сне. 

Старость не радость, не красные дни. 

кокктуібо ало тп Хора (почервенявам от радост) 


1.2. Асоциативна връзка „червен - здрав, млад, жизнен”: 


бълг. 


рус. 


гр. 


румен, червендалест, кръвен, румени бузи (белег на здраве 

и младост) 

румяный, раскрасневшийся; Румянец молодости играет на щеках. 
Алеет, поколе молодеет; станет стариться, побуреет. 

красный молодец, красная девица (за млад и здрав човек) 

алые щёки (символ на женско здраве и красота) 

"Eye то коккіуо урона тпс оуғіос (букв. има червения цвят на здравето) 
Роёбококкіуо лрбсоло, Робококкіуа ивуоуда,, ОХо vysía. (червено, румено 
лице, червени бузи, признак на здраве) 


И в трите езика е проявена „универсалната знаково натоварена опозиция „бял/ 
червен” (Алмалех 2008): 


бълг. 


рус. 
гр. 


дай ми бяло и червено, да белея като мляко, да здравея, червенея, 
като божур във градина. 

краше цвета алого, белее снега белого; кровь с молоком 
‘кокктубћеокос’ (червено-бял)з 


За гръцки език, както вече обърнахме внимание, е релевантна и опозицията: 
книжовно/народно равнище. Трябва да подчертаем, че връзката на червения цвят 
със здравето се осъществява само на равнището на народната лексика и фразе- 
ология. Стилистичното разделение на синонимите за червено е проблем, свързан 


" В българските диалекти при част от названията за червен цвят е съвсем прозрачен десигнатът 
„кръв”, напр. ‘кървен’, червен” (Граово; Костел, Елен.), ‘кървав’, ‘червеникав’ (Странджа), ‘кръвена’, 
‘червена’ (Яврово, Асеновгр.; Бойково, Пд.) (Александрова 2007). 


2 В речника на В. Даль са регистрирани 19 пословици със словосочетание „красное солнышко”. 


3 Необходимо е да отбележим, че в новогръцкия език сложното прилагателно ‘коккіубл=0кос' 
(червено-бял) със значение „бял и червен - красив, здрав” е изместено напълно от ‘робокбккіуос: 
(Ерноу. Z 49). [<=л710. кокюуос + Л=окос] (Лей ко туб Меоплоук с ЕАХАмучкис Атифбоос Гроциатєїос 
1100-1669 tov ЕциоуоъйА Крларб). 

с практиката на превода. Подобна специализация на синонимните названия за 
червен цвят в зависимост от основните съдържащи се в тях конотации, е в сила и за 
българския и руския език: срв. в бълг. синонимите “червен, ален, ‘пурпурен’. 
Междуцветова антонимична опозиция „червен/блед, безцветен” се проявява ив 
трите езика, маркирайки противопоставянето „живот, жизненост/смърт, безжизне- 
ност”: 
бълг. По бледото му, почти безкръвно лице кръвта беше почнала отново да 
струи и го покри със слаб багрец. (Д. Спространов). 
рус. Что красен? жениться хочу. Что бледен? да женился. 
В добром житье краснеют, в худом бледнеют. 
гр. ... НОМс отоцдтпов үю Муо uec ota óvta о 6 уатос, к’ otepa у0бка ившийс 
ос то хлора тоо убупа. (Смъртта спря за малко между зъбите, и после се 
разля чак до бледите му нокти. - О. Елитис). 


1.3. Асоциативна връзка „червен - красив” 

бълг. Да ебяла и червена! (пожелание) 
Хубостта на Цветана нямаше изказ. Бяла, румяна, черни очи, 
вити вежди, алени устни, тънка снага, дълги коси, да гледаш, да се 
ненагледаш. (К. Величков). 

рус. Красавец – кровь с молоком 
Печаль не красит, горе не цветит. 

гр. Та хела тпс том колакокюуа, алка. (Устните й бяха яркочервени, 
алени) 


1.4. Асоциативна връзка „червен - най-красив, представителен, главен” 
Асоциирането на червения цвят с понятия като представителност, почетност, 
парадност е характерно за руския език: 
рус. красное крыльцо; красный угол; красная лавка 
Краше красного солнышка, светлее ясного месяца. 


1.5. Асоциативна връзка „червен - благороден, богат, висш, велик, царствен”: 
Езикът на облеклото е продължение на езика на цветовете: през средните векове 
червеният цвят е знак за царственост (вж. Петканова 2000: 58). Друг проблем е 
как естественият език вербализира и специализира значения чрез функционално 
натоварване на отделните синоними. Така например асоциативната връзка с 
благороден произход, аристократизъм се носи от синонима ‘пурпурен’ (асоциира 
се с властта, кралското управление и висшата аристокрация); рус. ‘пунцовый, ‘пур- 
пурный, ‘порфировый’; гр. ‘порфурос, “порфуремюс. (Вж. още и стб. “багрЪница, рус. 
‘багряный, ‘багрить ‘окрашивать в багровый цвет’). 
бълг. Пурпурната златовезана багреница се спущаше на дипли, на дипли от 
раменете му. (И. Вълчев). 
Блещи въз Ивайла царска багреница (Ив. Вазов). 

рус. порфира, багряница, порфироносный муж, порфиронбосец 
– государь, повелитель земли и народа, порфирородный, багряно- 
родный, царственой крови, поколенья (Словарь Даля). 


гр. порфорос“, порфъроувууптос 


2. Негативно-оценъчни значения: 
Силният гняв, негодуванието, възмущението също са свързани с идеята за кръвта 
и червеното като цвят на кръвта. В състояние на гняв настъпват определени физи- 
ологични процеси в организма, чийто външен индикатор е нахлуването на кръв и 
почервеняването на лицето." 
2.1. Асоциативна връзка „червен - гневен” 
бълг. почервенявам от гняв, ставам червен като рак; 
Имаше десетина кучета, които, като се облизваха и въртяха гневни, 
кръвясали очи (Й. Йовков); 
... запъхтян от ярост, с кръвясали очи (Д. Талев) 
рус. залиться краской, краска/кровь бросилась в лицо, побагроветь от 
злости; 
гр. кокк1у(бо ATÓ то како TOV, үіуорол кокктуос оло дъцо/ило та veúpa; 


2.2. Асоциативна връзка „червен – предизвикателен, дразнеш” 
бълг. червен плащ, червена кърпа 
Ходя на (по) ален фес. (диал. 1. Имам лошо поведение, морал. 2. Не 
искам да зная какво говорят хората за мене). 
рус. красный плащ, красная тряпка 
гр. кокктуо Taví, avaßooßńver кокктуо (лроєдолоттіко) Лоилдкъ 


2.3. Асоциативна връзка „червен – тревожен, опасен” 
бълг. червен бутон, червена лампичка, червена линия, Червена книга 
рус. красная лампочка, красная линия, Красная книга 
гр. оаусаВосВцуғт кокктуо Лацлаку Коккіуо ВВМо тоу Але/Лобивуоу 20у 
Както се вижда от последните приведени примери, основният брой колокации 
с прилагателното ‘червен’ представляват калки-интернационализми, навлизащи 
интензивно в езиците през последните десетилетия. Те са с фиксирана универсална 
семантика и употреби в типични контексти. 


м От древногр. ‘порфоро?с, вероятно с малоазийски произход, преминала чрез латински (purpura) 
в съвременните европейски езици (purple, pourpre, porpora, purpura) (вж. Babiniotis 2009). У Омир 
‘порфорос’ се среща със значение на тъмночервен, но и на „скъпоценен”, ав Илиада (1, 200) и Одисея 
(0, 151) „червеният килим” (тбдиутос ВілАєте порфъроус) е знак на почести и гостоприемство 
(http://www.asprilexi.com). 


5 За семантичните асоциации „сърце - червено - гняв, злоба, злост, омраза” в балканските езици 
вж. (Петрова 201: 89). 

2.4. Асоциативна връзка „червен - смущение, срам, дискомфорт” 

Червеният цвят се свързва с една чисто физиологична реакция на организма - 
изчервяване от смущение или срам. Едновременно с това маркира и психологическа 
реакция, породена от асоциациите с нещо срамно, неприлично, недостойно, без- 
нравствено. 

бълг. червя се - срамувам се; ... силно зачервенял от смущение (Ив. Вазов) 
рус. краснеть от стыда, от смущения, от робости 
гр. Аву кокки (бек ue пт. лох Лес; (Не се ли червиш от това, което 
казваш?) 
ЕТуол како прауца AVTÓ TOV кауалс, дву утрЕлеоол, ÕEV коккти (ен; 
(Това, което правиш, е лошо, не те ли е срам, букв. не се ли червиш?) 


Изводи: 

Наблюденията върху концептуализацията на червения цвят в трите изследвани 
езика водят до редица констатации. От прегледа на основните значения на червения 
цвят може да се заключи, че универсалното доминира над етноспецифичното. Освен 
принадлежността и на трите езика към общ културен ареал, трябва да се отчете 
като фактор и съвременната епоха, която позволява все по-широкото навлизане на 
калкирани „цветови интернационализми” (от рода на ‘червена линия, ‘червен плащ” 
и пр.). 

Въпреки превеса на общото над специфичното, съпоставителният анализ налага 
впечатлението за по-богат набор от вербализирани значения за нецвят на цвето- 
обозначенията за червено в български и руски език. В славянските езици червеното 
носи много повече положителни конотации: реализират се значения, свързани с 
младостта и красотата, но и с доброто, радостта и благото, особено характерни за 
руския език. В руски език червеното е свързано и с такива понятия като „парадно, 
празнично, най-красиво, главно, велико”. Асоциирането на червеното с красотата, 
добротата, радостта, представителността, ценността, почетността могат да се 
отнесат към културно-специфичните признаци. 

В гръцки език денотативните значения на лексемите за червено са по-явни, 
връзката с обозначаване на червеното като цвят не е загубена: доколкото има 
отправяне към понятия като красота, здраве, младост, то съществува на едно допъл- 
нително равнище, но без да се губи напълно денотацията. 

Приложнолингвистичното значение на подобни съпоставителни изследвания 
за чуждоезиковото обучение, за теорията и практиката на превода е безспорно и 
това е един от аспектите, в които конкретните наблюдения биха могли да се окажат 
особено полезни. 

